אם חלילה תצטרכו לקבל עזרה רפואית, עומדות לרשותכם מספר אפשרויות: במקרה של חירום, המספר לקריאה לאמבולנס או להתייעצות רפואית דחופה הוא 112. זהו גם המספר של מכבי האש והמשטרה באיסלנד. אם נדרשת בדיקת רופא, אפשרות נוספת היא להתקשר ל-Doctors on call ולהתייעץ איתם בגבי המרפאה הקרובה ביותר לאזור שלכם. מספר הטלפון הוא 1700 או 1770. אם עליכם להגיע לבית חולים, הבית החולים המרכזי ברייקיאוויק הוא: Landspitali 3545431000 + כתובת בית החולים: Áland 6, Reykjavík, Iceland שתי הרשתות הפופולריות של בתי המרקחת נקראות Lyfja ו-Apotek. ניתן לחפש אותן באפליקציית המפות כדי למצוא את בית המרקחת הקרוב אליכם. מומלץ להגיע מוכנים עם תרופות מישראל, מכיוון שלעיתים הוראות השימוש הן באיסלנדית, ויש תרופות שלא ניתן למצוא באיסלנד. רוב בתי המרקחת פתוחים בין השעות 10:00-16:00, לכן חשוב להגיע בזמן המתאים. לבעיות שיניים, ניתן להתקשר ל-Dental help: 575-0505.